**Materská škola Obrancov mieru 20 Košice 040 01**



**Správa výchovno – vzdelávacej činnosti materskej školy za školský rok 2018/2019**

**1. Základné identifikačné údaje o materskej škole.**

|  |  |
| --- | --- |
| Názov školy /aj čestný názov/ a úplná adresa školy | Materská škola Obrancov mieru 20, 040 01 Košice |
| Okres | Košice |
| Zriaďovateľ | Mesto Košice, Trieda SNP 48/A, Košice 040 11 |
| Telefón | 055/633 22 75, 0907 900 128 |
| E-mail | obrancovmieru20@netkosice.sk |
| Webová stránka | [www.mskuriatko.sk](http://www.mskuriatko.sk) |
| Riaditeľka MŠ | Mgr. Monika Nagyová |
| Poverená zástupkyňa RŠ | Beáta Bodnárová |
| Vedúca školskej jedálne | Magda Ficeriová |

**Rada školy**

|  |  |
| --- | --- |
| Meno a priezvisko |  |
| JUDr. Anna Takáčová | Zástupca mestskej časti Sever |
| Beáta Bodnárová | Pedagogický zástupca – predseda RŠ |
| Ing. Janka Zacharová, PhD | Zástupca rodičov |
| Daniela Foraiová | Zástupca rodičov |
| Ing. Matúš Ondro | Zástupca zriaďovateľa |
| Iveta Midová | Zástupca nepedagogických zamestnancov |

Rada školy pri MŠ bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách dňa 05.04.2016. V školskom roku zasadala 2-krát, prerokovala správu o výchovno-vzdelávacej činnosti, jej výsledkoch a podmienkach, informácie o pedagogicko-organizačnom zabezpečení výchovno-vzdelávacieho procesu, zápis deti do MŠ, prerokovala Školský vzdelávací program a Školský poriadok.

**Poradné orgány školy:**

Pedagogická rada, ktorej členmi sú všetci pedagogickí zamestnanci, zasadala 5-krát v zmysle plánu práce školy. Prerokovala plán práce školy, vedenie pedagogickej dokumentácie, plán vnútornej kontroly školy, plán kontinuálneho vzdelávania pedagogických zamestnancov, správu o výchovno-vzdelávacej činnosti, jej výsledkoch a podmienkach. Uložila členom pedagogickej rady úlohy vyplývajúce z prerokovaných dokumentov v záujme zvýšenia kvality výchovno-vzdelávacej činnosti, a zvýšenia vzdelanosti učiteľov.

**Metodické združenie:**

Pracovalo podľa plánu činností, zasadnutie 5x v školskom roku. Členmi metodického združenia sú všetci pedagogickí zamestnanci. V rámci metodických seminárov sa uskutočnili otvorené hodiny z oblasti matematika a práca s informáciami. Učiteľky si odovzdávali informácie z kontinuálneho vzdelávania, prezentovali svojpomocne zhotovené učebné zdroje. Svoju činnosť orientovali na prehlbovanie svojho profesijného a kariérneho rastu.

**Správa o výchovno – vzdelávacej činnosti materskej školy za rok 2017/2018.**

**2. Štatistické údaje o materskej škole k 30.06.2018**

|  |  |
| --- | --- |
| výchovná starostlivosť | Celodenná |
| právna subjektivita | Nie |
| alokované pracovisko | Nemáme |
| celkový počet tried v MŠ | 4 |
| počet dvojročných detí | 11 |
| počet 3 – ročných detí | 27 |
| počet 4 – 5 ročných detí | 16 |
| počet 5 – 6 ročných detí | 28 |
| počet rómskych detí | 0 z toho 5 – 6 ročných 0 |
| počet detí v hmotnej núdzi | 0 |
| počet špeciálnych tried | 0 |
| počet začlenených detí | 0 |
| počet detí končiacich predprimárne vzdelávanie | 24 z toho 1 predčasne zaškolené |
| počet deti s odkladom povinnej školskej dochádzky | 5 |

**Zamestnanci školy**

|  |  |
| --- | --- |
| počet učiteľov vrátane riaditeľa školy – fyzický stav | 9 |
| počet asistentov v MŠ | 0 |
| spôsob financovania |  |
| počet pedagogických zamestnancov, ktorí nespĺňajú kvalifikačné predpoklady | 0 |
| z toho študujúcich za účelom doplnenia kvalifikácie na SŠ | 0 |
| z toho študujúcich VŠ | 0 |
| počet nepedagogických zamestnancov v MŠ – fyzický stav – prepočítaný stav | 3,0 |

**Prehľad o dochádzke deti do školy**

|  |  |
| --- | --- |
| priemerná dochádzka detí za celý školský rok | 71% |
| počet nevybavených žiadosti o prijatie dieťaťa do MŠ | 46  |
| počet vydaných rozhodnutí o prijatí dieťaťa do MŠ | 26 |
| počet vydaných rozhodnutí o ukončení dochádzky z dôvodu opakovaného porušovania školského poriadku | 0 |

**Údaje o ďalšom vzdelávaní pedagogických zamestnancov**

|  |  |
| --- | --- |
| Počet začínajúcich pedagogických zamestnancov | 1 |
| Počet pedagogických zamestnancov prihlásených na kontinuálne vzdelávanie | 4 |
| Dieťa a hudba | 1 |
| Autokreatívne pomôcky | 2 |
| Atestácia I. | 1 |
| Hejného matematika | 2 |
| Kocka ako učebná pomôcka | 2 |
| E-twining | 2 |
| Tvorivá dramatika | 2 |
| Program RNA | 1 |
|  |  |

**3. EVALVÁCIA školského roka 2018/2019**

**Materská škola Obrancov mieru 20, Košice 040 01**

**Bez právnej subjektivity: áno**

**Riaditeľka MŠ: Mgr. Monika Nagyová**

**A. Charakteristika priestorov školy:**

Budova školy – klasická dvojposchodová z časti podpivničená. Škola má vlastnú kuchyňu bez školskej jedálne. Školská jedáleň pripravuje stravu pre MŠ Watsonovú, pre súkromnú materskú školu. Školská jedáleň poskytuje diétne stravovanie pre detí, ktoré spĺňajú podmienky diétneho stravovania.

**B. Štatistické údaje:**

|  |  |
| --- | --- |
| počet tried | 4 |
| priemerný počet zapísaných detí za celý školský rok | 82 |
| Spolu | 82 |
| priemerná dochádzka | 71% |
| odvedené školné za celý školský rok | 9,338,68 |
| počet detí s OPŠD v školskom roku 2018/2019 | 2 |
| počet detí zapísaných do 1. ročníka ZŠ na rok 2018/2019 | 24 |
| počet detí s OPŠD v školskom roku 2019/2020 | 5 |
| počet vydaných rozhodnutí o prijatí na školský rok 2018/2019 | 27 |
| počet pedagogických zamestnancov vrátane riaditeľky školy spolu | 9 |
| z nich kvalifikované | 9 |
| Nekvalifikované | 0 |
| počet študujúcich | 0 |
| počet nepedagogických zamestnancov – hospodárka nie je kmeňová | 3,0 |
| počet zamestnancov ŠJ vrátane vedúcej ŠJ | 5 |

**4. Analýza výchovno – vzdelávacích výsledkov.**

**Materská škola pracuje podľa Školského vzdelávacieho programu**

**„ ZVEDAVÉ KURIATKA“. Školský vzdelávací program bol vypracovaný v súlade so Štátnym vzdelávacím programom pre predprimárne vzdelávanie v materských školách. Platnosť nadobudol 01.09.2016.**

**Vyhodnotenie jednotlivých oblasti:**

**Jazyk a komunikácia:**

**Cieľom materskej školy je klásť základy hovorenej spisovnej slovenčiny u detí predškolského veku. Dôraz sa kladie na zvukovú stránku, výslovnostným pravidlám, zvukovej stavbe slova, vety. Spisovný prejav učiteľky je dôležitý pre správny psychický vývin dieťaťa, a škola ako taká pomáha pri upevňovaní a utváraní dobrého jazykového povedomia, ktoré je založené na správnych rečových návykov.**

* Vytvárali sme komunikačne aj literárne podnetného prostredie, na triedach sú zriadené centra s literatúrou ku ktorej majú jednoduchý prístup všetky deti
* Našou snahou bolo aby deti vedeli vnímať reč ako dorozumievací prostriedok, viedli sme ich k tomu, aby sa nebáli vyjadrovať bez ohľadu na to či správne vyslovuje všetky slabiky
* V triedach u 3 -6 ročných detí sme sa snažili, aby deti postupne zvládali tlačenú podobu svojho mená, výsledky sú veľmi dobré
* Preferovali sme v čo najväčšej miere čítanie rôznych textov, ktoré nám pomohli u deti rozvíjať nielen slovnú zásobu, ale aj odbúravať problémy pri vyjadrovaní čo sa týka odstraňovaní nesmelosti pri vyjadrovaní
* Učiteľky zaraďovali do vzdelávacích aktivít analyticko-syntetické činnosti so slovami, snažili sa deťom vštepovať poznatky o synonymách, antonymách, homonymách.
* Nácvikom riekaniek, básni i logopedických riekaniek, sme u deti odbúravali nedostatky vo výslovnosti
* V dvoch triedach sme postupne zavádzali metódu Cinquain, na rozvíjanie predčitateľskej gramotnosti, 5 veršová báseň
* Prostredníctvom hádaniek sa deti učili riešiť problém
* Naďalej sme podporovali u deti, aby vedeli používať primeranú výšku hlasu vzhľadom k rôznym situáciám
* Deti III. a IV. triedy navštevovali mestskú knižnicu 1x mesačne, čím sme u nich podporovali snahu zaujímať sa o knihy nielen v školskom prostredí

REZERVY:

* Nedostatky vo výslovností hlások
* Oneskorený vývin reči

VÝCHODISKA:

* Zaraďovanie artikulačných cvičení a logopedických riekaniek
* Upovedomiť rodičov o probléme a podnieť ich k tomu, aby navštívil logopéda

**Matematika a práca s informáciami:**

**V tejto oblasti sa u detí v predškolskom vytvára logicko – matematické myslenie. Našou snahou bolo, aby sme u deti podporili ich snahu k získavaniu zručnosti, schopností. Všetky vzdelávacie aktivity sa deťom predkladali tak, aby deti nadobúdali poznatky vlastnou činnosťou, hravou formou, ktorá im umožňuje učiť sa z vlastných skúseností, prežití a omylov.**

* Matematické aktivity sme deťom predkladali hravou formou, využívali sme hlavne manipulačné činnosti
* V čo najvyššej miere sme deťom predkladali poznatky o farbách, ktoré sme deťom predkladali v rôznych oblastiach
* Deti na dobrej úrovni zvládli operácie s číslami, dokážu chápať čo je číselný rad
* Vedia určiť geometrické tvary – priestorové, rovinné
* Dokážu posúdiť veľkosť, dĺžku, váhu na primeranej úrovni vzhľadom k svojmu veku a v aktivitách im blízkych
* V dvoch triedach sme do praxe začali začleňovať metódu Hejneho matematiky, môžeme skonštatovať že deti o to prejavili mimoriadne dobrý záujem
* Viedli sme deti k pochopeniu času hlavne u starších deti
* Prostredníctvom didaktických učebných zdrojov si deti zdokonalili svoje zručnosti v priestorovej orientácií, sú schopne pracovať na pokyn
* Vedia primerane riešiť postupnosť, chápu tvrdenia o pravdivosti tvrdení
* Pri matematických operáciách využívajú všetky zmysly
* Veku primerane v dvoch triedach dokážu manipulovať s interaktívnou tabuľou, počítačom
* Deti sú schopné určiť polohu predmetov, určiť poradie

REZERVY:

* Menšie nedostatky pri určovaní farieb, a pri orientácii vzhľadom k vlastnej polohe
* V praxi neučiť matematické predstavy formou len učenia sa, ale v prvom rade v aktívnych činnostiach, ktoré sú spojené s manipulačnou a praktickou činnosťou

VÝCHODISKÁ:

* Pri každodenných činnostiach viesť deti k poznávaniu farieb
* Zaraďovať aktivity na určovanie polohy vzhľadom k telu vpravo – vľavo
* Odbúravať učenie bez praktických činnosti
* Naďalej rozširovať v triedach Hejného metódu

**Človek a príroda:**

**Zámerom vzdelávania deti v tejto oblasti je založiť základy environmentálneho povedomia o okolito svete a toho čo sa v ňom deje, aký má vplyv človeka na prírodné prostredie. Cieľom je podporovať proces poznávania prostredia prostredníctvom pozorovacích a bádateľských aktivít.**

* Poznatky o ľudskom tele bolo pre deti veľmi atraktívne, s touto tematikou sa deti sa deti oboznamovali veľmi radi, pričom sa nezaoberali len stavbou tela, ale aj s činnosťou vnútorných orgánov
* Deti na veľmi dobrej úrovni zvládli pochopenie striedania ročných období, a sú schopné rozlišovať viaceré okolnosti, ktoré majú vplyv na život nielen človeka
* Deti si uvedomujú, že príroda je pre človeka zdrojom potravy a zdrojom materiálov, ktoré človek potrebuje v každodennom živote
* Deti si spolu s učiteľkami vytvorili triedne herbáre, ktoré sú na každej triede. Deti majú možnosť s týmto herbárom pracovať počas celého roka
* V čo najväčšej miere sme na získavanie poznatkov z tejto oblasti využívali prírodné prostredie
* Na škole máme zriadenú bio-záhradku z bylinkami a malú záhradku s plodinami, ktoré si deti samostatne predpestovali s učiteľkami, následne sa o nich starajú
* V rámci projektu Triedny ker, má každá trieda v osobnej opatere ovocný ker

REZERVY:

* V tejto oblasti nevnímame žiadne rezervy

VÝCHODISKA:

* V nasledujúcom školskom roku plánujeme začať projekt ZOBER MA VON
* Triedny strom – každá trieda si zasadí svoj ovocný strom

**Človek a spoločnosť:**

**Zámerom tejto oblasti je vzdelávanie v oblasti sociálno-kultúrnej, uvádzať deti do spoločenstva ostatných ľudí a sveta okolo nich. Deťom poskytujeme dostatok možnosti a príležitosti, ktoré sú potrebné na osvojenie spoločenských, morálnych hodnôt.**

* Deťom sme predkladali aktivity na pochopenie orientácie v čase. Postupne sme deti oboznamovali s režimom dňa, ktorý je podstatný hlavne pre novoprijaté deti.
* Dôležitým prvkom v živote dieťaťa je aj okolitý svet v zmysle chápania rodiny a vzťahov, správania sa ľudí sebe vo všeobecnosti
* V tejto oblasti sme deťom poskytovali aj dostatok poznatkov z geografického hľadiska – vlasteneckého povedomia, kto som, kde som sa narodil, kde žijem
* Deti získali aj poznatky aj z histórie nášho najbližšieho okolia, poznávali históriu najbližšie okolia
* Podstatné v živote deti je aj orientácia v dopravnej výchove, kde sa deti učili chápať nielen výhody, ale spoločne sme odhaľovali aj nebezpečenstva
* Na škole sme mali týždeň mobility. Deti motivovali svojich rodičov k využívaniu iných dopravných prostriedkov ako auta. V podstate na škole máme čoraz viac rodičov dochádzajúcich do školy na bicykloch a pešo.
* Prostredníctvom cielených vychádzok sa deti oboznámili s najbližším okolím školy, objektmi v blízkosti školy, ktoré sú dôležité pre fungovanie spoločnosti
* Svoje emócie deti zvládli na primeranej úrovni, dokážu pochopiť inakosť iných osôb
* V tomto školskom roku sa nevyskytli problémy so správaním sa detí, pri tomto im pomáhajú aj podporujúce programy poskytované CPPPaP

REZERVY:

* U niektorých deti prevláda emocionálna nestabilnosť
* Málo ukotvené chápanie výchovných stanovených cieľov

VÝCHODISKA:

* Vypracovať individuálne VVP pre deti s OPŠD
* Spolupráca s rodičmi, dohodnúť sa na spoločnej ceste pri výchove
* Spolupracovať s CPPPaP a inými inštitúciami

**Človek a svet práce:**

**Pri napĺňaní cieľov v tejto oblasti nám išlo predovšetkým o to, aby deti boli zručné, technický gramotné, zvládali samoobslužné činnosti, jednoduché pracovné činnosti. Podporovali sme špecifické spôsobilosti, ktoré viedli deti k možnému riešeniu.**

* Deti na elementárnej úrovni zvládajú prácu s jednoduchými nástrojmi, čoho výsledkom sú rôzne výtvory a starostlivosť o záhradku
* Na dobrej úrovni sme zvládli pestovateľské práce
* V menšej miere sa praktikovali činnosti s využitím iných nástrojov, ako tých ktoré sa využívajú v záhrade
* Konštrukčné činnosti sú zvládnuté veľmi dobre, na škole sme prezentovali lego – výstavy pre rodičov
* Oboznamovali sme deti s remeslami, s materiálmi
* Pri činnostiach sme sa snažili u deti podporovať tvorivé myslenie a viedli sme ich k nachádzaniu aj iných možných riešení

REZERVY:

* Pri zvládnutí technológii výroby sa v menšej miere vyskytli praktické činnosti, ktoré by pomohli viac chápať výrobu niektorých výrobkov
* Málo príležitosti na pracovné činnosti iného charakteru ako sú pestovateľské práce
* V menšej miere boli zaraďované praktické činnosti zameriavané na fungovanie jednoduchých mechanizmov

VÝCHODISKA:

* Do plánovania zaraďovať aktivity na technológiu výroby rôznych produktov s ktorými prichádzame do styku v bežnom živote / výroba chleba, recyklovaného papiera a podobne
* Viesť deti k správnemu používaniu náradia, nástrojov / kladivo, malé klince, papier, viazanie šnúrok/
* Skúmať spôsob využitie jednoduchých mechanizmov

**Umenie a kultúra:**

**V tejto oblasti sa u deti rozvíjajú zručnosti a schopnosti v oblastiach, ako je hudobná, výtvarná. Činnosti, ktoré sú u deti buď obľúbené, alebo nie. Dieťa si pri týchto činnostiach osvojuje estetické cítenie, a dostávajú priestor na vlastné seba vyjadrovanie.**

* Deti zvládli na dobrej úrovni hudobné a spevácke činnosti, ktoré vedia prezentovať pred širokou verejnosťou
* Primerane veku ovládajú grafomotoriku, každodenne boli deti vedené k správnemu sedeniu a držaniu písacieho materiálu
* Pri aktivitách z hudobnej výchovy sme sprostredkovali deťom prácu dirigenta, orchestra, zúčastnili sme sa na hudobnom koncerte
* Snažili sme sa pri speváckych činnostiach rozvíjať hlasovú kapacitu deti správnym speváckym vzorom učiteľa
* Vo výtvarnej výchove môžeme konštatovať dobrú úroveň, deti ktoré k tomu nemali vzťah sme sa snažili čo najviac motivovať k práci
* Výtvarné práce sme prezentovali na triednych nástenkách pre rodičov, a taktiež sme ich zasielali do rôznych súťaží

REZERVY:

* Absencia používania hudobného nástroja, prvý takt
* Učiteľka ako vzor spievania
* Častá frekvencia tých istých výtvarných techník
* Vyberať texty piesní vhodných pre deti, nielen podľa náročnosti textu ale aj podľa hudobného zadania
* Využívať rôzne výtvarné techniky, hlavne ak sa tvoria práce do súťaže

VÝCHODISKA:

* Pred každým nácvikom piesne udať tón na hudobný nástroj
* Vyberať piesne vhodné pre deti predškolského veku, vhodný text, a po hudobnej stránke aby bola pieseň zvládnuteľná
* Zaraďovať do výtvarnej činnosti – netradičné výtvarné techniky
* Deťom piesne spievať

**Zdravie pohyb:**

**Pohybovať sa, žiť zdravo by malo byť v dnešnej dobe deťom umožnené v čo najväčšej miere. Základ zdravého životného štýlu je potrebné deťom vštepovať už od útleho veku.**

* Ranné cvičenia, pobyt vonku sme deťom umožňovali absolvovať každý deň. Deti sa naučili, že cvičiť je potrebné k dobrej fyzickej kondícií, a byť vonku podnecuje nielen fyzickú, ale aj psychickú pohodu
* Celý školský rok sme deti viedli spolu so školskou kuchyňou, ku konzumácií zdravých jedál
* Primerane veku ovládajú sebaobslužné činnosti

REZERVY:

* Ranné cvičenie na riekanky nebolo primerane vykonávané
* Niekedy absentovala postupnosť v metodickom postupe
* V menšej miere zaraďované cvičenia a pohybové hry na pobyt vonku
* Mierne sa zabúdalo na postupnosť cvikov

VÝCHODISKA:

* Premyslene pristupovať k rannému cvičeniu, viesť deti k cvičeniu tak, aby pri cvičení čo najmenej rozprávali, vedeli pracovať s dychom
* Dodržiavať metodické postupy
* Viac zaraďovať cvičenia na pobyt vonku i pohybové hry
* Stupňovať cviky od najjednoduchších po náročnejšie cviky

**5. Posúdenie školskej zrelosti**

**V školskom roku 2018/2019 predprimárne vzdelávanie ukončilo 24 detí z toho 1 bude predčasne zaškolené.**

**Posudzovanie školskej zrelosti sa uskutočnilo podľa daných kritérií a na základe pedagogickej diagnostiky.**

* poznávanie, rozvoj kognitívnych schopnosti
* rozvoj hrubej a jemnej
* rozvoj fyzickej zdatnosti, psychický vývin
* rozvoj pamäti, pozornosti,
* podpora a rozvoj komunikačných zručnosti
* upevnenie laterality
* upevňovanie emocionality, podpora vnútornej motivácie
* grafomotorika
* podnecovanie detí k tvorivosti, rozvíjanie logického i kritického myslenia

**Príčina OPŠD**

* 4 deti – grafomotorika, sluchová diferenciácia a analýza, priestorová a časová orientácia, krátkodobá pamäť, reverzné tvary, komunikácia
* 1 dieťa emocionálna nezrelosť, pozornosť

**6. Zameranie materskej školy.**

Materská škola si vo svojom Školskom vzdelávacom programe stanovila zameranie na:

* Environmentálna oblasť – každá trieda triedi papier, má svoj ovocný krík na školskom dvore o ktorý sa stará po celý rok, pestujú nenáročnú zeleninu na školskej záhradke a bylinková záhrada
* Oboznamovanie s cudzím jazykom na elementárnej úrovni
* Lego-dakta ako učebný zdroj na rozvíjanie jednotlivých vzdelávacích oblasti
* Podpora digitálnych zručnosti a schopnosti

**7. Vnútroškolská kontrola.**

**Pedagogická: 7**

**Zameranie – učiteľka**

* Posudzovanie individuálneho prístupu k deťom, vystupovanie učiteľa a jeho komunikačných zručnosti
* Rozvoj matematického myslenia, schopnosť vytvárať úlohy, hry, aktivity zamerané na geometrické tvary rovinné a priestorové
* Realizácia aktivít zameraná na orientáciu v čase, hodín
* Skúmanie materiálov a využitie odpadového materiálu

**Zameranie – dieťa**

* Adaptácia na nové prostredie, zapájanie detí do komunikácie medzi rovesníkmi a dospelými
* Schopnosť riešiť úlohy, vedieť reagovať na slovo učiteľky, pochopiť a rešpektovať pokyny, rozvíjať sústredenosť detí na prácu
* Naučiť sa chápať plynutie času
* Rozvoj jemnej motoriky

**Účinnosť:**

Učiteľky dodržiavajú náplň práce v rámci stanovených pravidiel. Hospitačná činnosť bola na pedagogickej rade prekonzultovaná a schválená ako súčasť plánu práce školy. Kontrolná činnosť sa realizovali systematický smerom k učiteľkám a deťom. Hodnotenie bolo vykonané po ukončení hospitácie. Učiteľkám bolo umožnené vyjadriť a zhodnotiť svoju činnosť. Rozbor kontrolnej činnosti sa konzultoval aj na pedagogických radách. Hodnotilo sa všeobecne, ale vypichli sa činnosti, ktoré by mohli byť nápomocné iným učiteľkám pri práci. Úlohy vyplývajúce z ročného plánu sa plnili, nedostatky pri plnení a nesplnení zadaných úloh, riaditeľka školy konzultovala so zodpovednými učiteľkami pri osobnom hodnotení učiteľa.

**Ostatné kontroly:**

**Počet kontrol: 8**

**Zameranie:**

Počas školského roka 2018/2019 sa kontrolovala nielen priebežne, ale aj v rôznych intervaloch čistota a hygiena prevádzky na škole. Priebežná kontrola pieskovísk a jeho údržba. kontrola dodržiavania BOZP, PO, interných pokynov a využívanie OOPP a hospodárenie s majetkom školy.

Mesačne kontrola dochádzky a dokladovanie neprítomnosti na pracovisku. Počas roka sa sledovala úroveň komunikácie so všetkými zúčastnenými osobami. Hodnotila sa úroveň spolupráce so školskou jedálňou. Do kontrolnej činnosti bola zahrnutá aj kontrola prístupu k deťom, vzájomná spolupráca, ochota zastupovania medzi zamestnancami školy. Kontrolovala sa priebežne aj kontrola vedenie účtovníctva, hospodárenie so všetkým zvereným majetkom, aj iných záležitosti týkajúcich sa chodu školy.

**Účinnosť:**

Všetci zamestnanci školy si plnili povinnosti vyplývajúce z náplni práce jednotlivých pracovných kategórií. Zamestnanci školy pristupovali k zvereným úlohám zodpovedne, nedostatky boli vykonzultované buď okamžite i na pedagogických radách a prevádzkových poradách. Nepredvídané a nárazové úlohy sa plnili okamžite, alebo podľa stupňa dôležitosti. Zamestnancom školy záleží na dobrom mene školy, sú ochotní podieľať sa na chode školy aj mimo svojho pracovného času.

**Inšpekcia:**

**V školskom roku 2018/2019 sme na škole nemali Štátnu školskú inšpekciu.**

**8. Skonkretizované úlohy vyplývajúce z analýzy VVP**

**Tieto úlohy budú rozpracované a zahrnuté do plánu práce školy.**

**Jazyk a komunikácia:**

* Počas realizácie VVP viesť deti ku správnym rečovým návykom, v čo najväčšej miere viesť deti k nácvikom básni, riekaniek, naďalej využívať logopedickú príručku
* Artikulačné cvičenia, analýza slov, sluchová diferenciácia v rôznych oblastiach a iných bežných činnostiach počas dňa
* V každom mesiaci by deti mali zvládnuť nácvik minimálne jednej básne, riekanky
* Odporučiť rodičom deti návštevu logopéda – klásť na to dôraz

**Matematika a práca s informáciami:**

* Rozširovať metódu Hejneho matematiky
* Upevňovať farebné videnie
* Upevňovať u deti reverzné tvary – práca s tangramom a rovinnými tvarmi
* Upevňovať priestorovú orientáciu vzhľadom k sebe

**Človek a príroda:**

* Rozpracovať projekt Zober má von, navrhnúť centra
* Každá trieda si zasadí svoj ovocný strom – starostlivosť

**Človek a spoločnosť:**

* Vytvárať priestor na emocionálne hry
* Viesť deti k pochopeniu, že medzi nami žijú aj iné deti
* Vytvoriť na konci roka triedne tablo
* Konzultovanie problémov a iných veci ohľadom deti ihneď po zistení nedostatkov

**Človek a svet práce:**

* Priblížiť deťom výrobu chleba – pokúsiť sa samostatne upiecť svoj chlebík
* Pečenie perníkov
* Výroba recyklovaného papiera
* Na školskom dvore vytvoriť centrum Dielnička

**Umenie a kultúra:**

* Spievať deťom piesne – vzor učiteľ bez použitia CD, na každé vystúpenie minimálne 2 piesne, doprovod na hudobnom nástroji
* Počas školského roka by deti mali zvládnuť najmenej 12 piesni
* Vyberať piesne vhodné pre deti, mať na pamäti vhodnosť textu a náročnosť hudobného spracovania – poradiť sa s kolegyňou
* Predostierať deťom netradičné výtvarné techniky – maľovanie ihlou, sódou, odtláčanie papier bublinkového, frotáž, maľovanie guličkami

**Zdravie a pohyb:**

* Dbať na metodický postup
* Zohľadňovať náročnosť a postupnosť cvikov
* Na pobyte vonku uskutočňovať ranné cvičenia i vzdelávacie aktivity
* Viesť deti k tomu aby cvičenie nekomentovali, ale cvičili a správne pracovali s dychom

**9. Aktivity školy**

**Školu v prírode sme nerealizovali.**

**Prehliadky a súťaže:**

**Výtvarné:**

* Slovenský kolorit – čestné uznanie Matice slovenskej
* Vesmír očami deti
* Ovocie na našom stole
* Postava z obľúbenej čítanej rozprávky

Prednes poézie a prózy, celoročne zbierame vrchnáčiky od pet fliaš, zber papier, účasť na Mestskej olympiáde pre mestskú časť SEVER – MŠ Boženy Nemcovej 4, zber gaštanov – na prikrmovanie zvierat počas zimy

**Aktivity v materskej škole v prospech deti.**

* Hudobná rozprávka 2x
* Divadielko Slniečko – predstavenia korešpondujúce so Školským vzdelávacím programom
* Tvorivé dielne, Mikuláš, Vianočné besiedky
* Vychádzky do prírody na jar a jeseň
* Deň výživy, tekvicománia
* Každý mesiac návšteva mestskej knižnice, návšteva ZŠ Tomášikova podľa plánu spolupráce
* Projekt trieda plná pohody, Budúci školák
* Pohybové aktivity – Týždeň mobility, minimaratón, miniolympiáda, šarkaniada
* Karneval, prednes poézie a prózy, súťaž v speve triedne a školské kolo
* MDD, návšteva múzeí, výchovný koncert
* Deň rodiny, rozlúčka s predškolákmi
* Záver roka spojený s guľáš party

**10. Obsahové zameranie pedagogických rád.**

* Organizácia školského roku 2018/2019, prejedanie školského, pracovného poriadku, plánu práce školy, náplne pracovné a časová dotácia, vnútroškolské predpisy, prejedanie plánovania, smernice vydané zriaďovateľom, plán dovoleniek
* Konzultačné – plánovanie, hodnotenie adaptačného procesu, hodnotenie estetiky školy, kontrola pedagogickej a inej dokumentácie, konzultácia učebných osnov, informácie z kontrol, kontinuálne vzdelávanie, hodnotenie úrovne detí, OPŠD, aktuality z porád, OZ, MZ
* Vzdelávacie – analýzy, hodnotenie hospitácií, kontrola zverených úloh ich plnenie, matematika pre 3 – 4 ročné deti a pre deti5 – 6 ročne zamerané na geometrické tvary a meranie dĺžky ,
* vlastné hodnotenie učiteľa, hodnotenie všetkých zamestnancov materskej školy
* Organizačné zabezpečenie a bezpečnostné opatrenia počas letnej prevádzky školy

**11. Spolupráca školy s rodinou a inými inštitúciami.**

Spolupráca školy s rodinou.

Všetci zamestnanci školy vytvárajú pre deti podnetné prostredie, ktoré deti motivuje k tomu aby školu chápali ako prostredie prospešné pre ich vývin. Vytvárame na škole klímu, kde sa už pri vstupe do školy, každý bude cítiť dobre, čo sa nám darí uskutočňovať. Vystupujeme jednotne, tak aby rodičia vedeli, že v nás majú oporu a môžu nám dôverovať

S rodičmi máme korektné vzťahy, pretože našim jednotným cieľom je dieťa šťastné, prosperujúce a napredujúce.

Rodičom poskytujeme okrem hore menovaných aktivít pre ich deti, aj aktivity na ktorých sa môžu zúčastniť.

* Tvorivé dielne
* Partnerstvo
* Odborné poradenstvo
* Brigády
* Sponzorstvo
* Spoločné akcie
* Pri škole je zriadene Rodičovské združenie, ktoré je nápomocné školy na báze dobrovoľníctva. Pomáhajú škole rozširovať učebné zdroje a iné materiálne zabezpečenie

**Spolupráca so základnou školu Tomášikova 4**

* Stretnutie riaditeľov obidvoch typov škôl
* Návšteva ZŠ podľa schváleného harmonogramu
* Rodičovské združenie
* Plaváreň

**Spolupráca s knižnicou – mestská časť SEVER**

Deti na zúčastňovali na zaujímavých aktivitách v knižnici každý mesiac. Spoznávali priestory knižnice, každý je čitateľom so svojim čitateľským preukazom. Každá hodina strávená v knižnici je pre deti veľkým prínosom a obohatením ich mysle.

**Spolupráca s CPPPaP – na Karpatskej ulici**

* Odborná pomoc pri riešení problémov
* Budúci školák
* Trieda plna pohody
* Porady na centre

**Spolupráca s Radou školy a Rodičovským združením**

* Riešenie problémov
* Spoločné brigády
* Zabezpečovanie
* Získavanie sponzorov
* Materiálno – technické zabezpečenie v prospech školy

**12. Hodnotenie koncepcie rozvoja školy.**

Stanovené ciele sa plnia priebežne a v rámci finančných možností.

Smerom k deťom sme sa snažili o to, aby deti rozvíjali svoju osobnosť prostredníctvom plnenie výkonových štandardov, a o to aby deti boli dostatočne pripravené na vstup do základnej školy.

Deti máme v úcte, pristupujeme k nim tak, aby sa dieťa rozvíjalo vo všetkých oblastiach a podporujeme ho v tom čo je mu najbližšie.

Hodnotenie smerom k zamestnancom.

Zamerali sme sa na kvalitu v VVP, na to aby učiteľ bol nápomocný deťom, rešpektoval jeho osobnosť, rešpektoval rodičov, ostatných zamestnancov školy. Podporovali sme u učiteľov nielen sebavzdelávanie, ale aj zapájanie do kontinuálneho vzdelávania, kontinuálne vzdelávanie prebieha v prospech školy.

Na škole máme 4 učiteľky s prvou atestáciou a 2 učiteľky s VŠ.

**Ekonomika školy.**

Je potrebné vykonať maľbu v priestoroch celej školy. Na školský dvor sa zakúpil altánok z 2% daní. Bolo by dobre vymeniť niektoré kryty na radiátoroch, vykonať rekonštrukciu elektroinštalácie a výmena bezpečnostného systému. V jednej triede je potrebné vymeniť stoličky, ktoré nespĺňajú bezpečnostné podmienky.

Správa o výchovno – vzdelávacej činnosti za školský rok 2018/2019 bola prerokovaná na pedagogickej rade dňa 11.06.2019

V Košiciach: 03.07.2019 Mgr. Monika Nagyová

 riaditeľka školy